Oprindelig fandtes der kun et lille fort, hvor guvernøren havde sin bolig. Fæstningen [[Fort Christian]] blev påbegyndt i [[1671]] og er opkaldt efter kong [[Christian&nbsp;V]]. Fra sin residens i fortet uddelte guvernøren land til de nyankomne kolonister, som ønskede at bosætte sig på øen.{{sfnp|Børgesen|Uldall|1900|p=11}} Under guvernør [[Nicolai Esmit]] begyndte man at oprette [[kro]]er, hvilket gav byen dens første navn, Taphus. Beliggenheden var fordelagtig: byen lå i bunden af en dyb bugt på øens sydside, der var let tilgængelig for [[sejlskib]]e, der ikke behøvede at [[krydse]], fordi indsejlingen var nord-syd, hvilket passede med den østlige [[passatvind]].{{sfnp|Børgesen|Uldall|1900|p=5}} Den ældste beskrivelse af byen stammer fra [[1701]], da den franske forfatter Pére Labat besøgte Sankt Thomas. Den lyder således:{{sfnp|Børgesen|Uldall|1900|p=13}}
{{quote
|I en Afstand af 50 á 60 Skridt fra Fortet ligger Byen langs Stranden. Den bestaar af én lang Gade, der ender ved Faktoriet, hvor Selskabet har sine Kontorer. Dette er en stor og smuk Bygning, som indeholder mange Værelser og bekvemme Rum for Handelsvarer samt for Negerslaver, med hvilke Selskabet driver Handel med Spanierne. Til højre for Faktoriet findes 2 smaa Gader, der bebos af franske Flygtninge. Byens Huse, som tidligere kun var Hytter, ere nu byggede af Sten, næsten alle med én Etage men meget godt indrettede; Gulvene ere af Fliser og Væggene hvidtede som i Holland.}}
Filosofi Historie Tidligere_riger,_stater,_protektorater,_kolonier_og_lande Foreninger Organisationer